CELEX: E2015J0017
Language: el
Date: 2016-02-01 00:00:00
Title: Απόφαση του Δικαστηρίου, της 1ης Φεβρουαρίου 2016, στην υπόθεση E-17/15 — Ferskar kjötvörur ehf. κατά του ισλανδικού κράτους (Δικαιοδοσία — Άρθρο 8 της συμφωνίας για τον ΕΟΧ — Εισαγωγή νωπού κρέατος — Οδηγία 89/662/ΕΟΚ — Εναρμόνιση του ρυθμιστικού καθεστώτος για τους κτηνιατρικούς ελέγχους)

19.1.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 18/25
            
         ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   της 1ης Φεβρουαρίου 2016
   στην υπόθεση E-17/15
   Ferskar kjötvörur ehf. κατά του ισλανδικού κράτους
   (Δικαιοδοσία — Άρθρο 8 της συμφωνίας για τον ΕΟΧ — Εισαγωγή νωπού κρέατος — Οδηγία 89/662/ΕΟΚ — Εναρμόνιση του ρυθμιστικού καθεστώτος για τους κτηνιατρικούς ελέγχους)
   (2017/C 18/09)
   Στην υπόθεση E-17/15, Ferskar kjötvörur ehf. κατά του ισλανδικού κράτους — ΑΙΤΗΣΗ προς το Δικαστήριο, βάσει του άρθρου 34 της συμφωνίας μεταξύ των κρατών της ΕΖΕΣ για τη σύσταση Εποπτεύουσας Αρχής και Δικαστηρίου, η οποία υποβλήθηκε από το Πρωτοδικείο του Ρέικιαβικ (Héraðsdómur Reykjavíkur) σχετικά με τη δυνατότητα εφαρμογής των διατάξεων της συμφωνίας για τον Ευρωπαϊκό Οικονομικό Χώρο στην εισαγωγή προϊόντων νωπού κρέατος στην Ισλανδία, το Δικαστήριο, αποτελούμενο από τους Carl Baudenbacher, Πρόεδρο, Per Christiansen (εισηγητή δικαστή) και Páll Hreinsson, δικαστές, εξέδωσε απόφαση, την 1η Φεβρουαρίου 2016, το διατακτικό της οποίας έχει ως εξής:
   
               1.
            
            
               Το πεδίο εφαρμογής της συμφωνίας για τον ΕΟΧ, όπως ορίζεται στο άρθρο 8 της συμφωνίας για τον ΕΟΧ δεν συνεπάγεται ότι ένα κράτος του ΕΟΧ έχει τη διακριτική ευχέρεια να ορίζει κανόνες για την εισαγωγή προϊόντων νωπού κρέατος, δεδομένου ότι η διακριτική αυτή ευχέρεια μπορεί να περιορίζεται από διατάξεις που ενσωματώνονται σε παράρτημα της συμφωνίας για τον ΕΟΧ.
            
         
               2.
            
            
               Δεν είναι συμβατό με τις διατάξεις της οδηγίας 89/662/ΕΟΚ για ένα κράτος του ΕΟΧ να θεσπίζει κανόνες βάσει των οποίων εισαγωγέας προϊόντων νωπού κρέατος πρέπει να αιτείται ειδική άδεια προτού εισαγάγει τα προϊόντα, και απαιτείται η υποβολή πιστοποιητικού που βεβαιώνει ότι το κρέας έχει αποθηκευτεί κατεψυγμένο για ορισμένο χρονικό διάστημα πριν από τον εκτελωνισμό.